ལོའི་ཟླབར་མགོ་ལོག་ཁུལ་གེ་སར་སྒྲུང་མྱུར་སྐྱོབ་གཞུང་ལས་ཁང་གིས་ཁྱད་མཚར་ཅན་གྱི་ན་གཞོན་སྒྲུང་པ་གུ་རུ་རྒྱལ་མཚན་གྱི་མིང་ཐོས་པ་ན།འཕྲལ་དུ་མི་སྣ་རྩ་འཛུགས་བྱས་ཏེ་དགའ་བདེ་རྫོང་ལ་ཆས་ནས་གུ་རུ་རྒྱལ་མཚན་གྱི་རྒྱུ་མཚན་ཡོངས་ཁྱབ་ནས་རྒྱུས་ལོན་བྱས་ཤིང་།ཁོར་གེ་སར་སྒྲུང་ལས་འབྲུ་སྒ་སྡེ་ཆོས་སྐྱོང་བེར་ནག་གི་བསྟོད་པ་ཞིག་དང་།འབྲི་ཤེས་པའི་སྒྲུང་གི་དཀར་ཆག་ཅིག་ཕྲིས་ཟེར་བ་ན།དེ་མ་ཐག་བསྟོད་ཚིག་སྙན་ཞིང་དོན་ལྡན་པ་ཞིག་དང་སྒྲུང་མིངབྲིས་ཏེ་ཁོ་ཚོར་སྤྲད་པས་ཚང་མ་ངོ་མཚར་བར་གྱུར་ཅིང་།ཆེད་ལས་མཁས་པ་དག་རྩ་འཛུགས་བྱས་ནས་ཁོས་བྲིས་པའི་སྒྲུང་ལ་དཔྱད་པ་བཏང་རྗེས།ཚང་མས་མགྲིན་གཅིག་ཏུ་གུ་རུ་རྒྱལ་མཚན་གྱིས་བྲིས་པའི་སྒྲུང་ནི་ནང་དོན་ཁ་ཚང་ཞིང་གོ་རིམ་ལྡན་ལ།རྗོད་ཚིག་སྙན་ཞིང་གོ་བདེ་བར་མ་ཟད།ཁྱད་པར་ཅན་གྱི་རྩོམ་རིག་གི་རིན་ཐང་དང་ཞིབ་འཇུག་གི་རིན་ཐང་ཡོད་ཅེས་གདེང་འཇོག་ཚད་མཐོན་པོ་གནང་ངོ་།།